Plaaswerkers maak gru-vondsFoto: SAPD Plaaswerkers het Maandagoggend op ŉ gru-vonds afgekom op ŉ plaas naby Louis Trichardt in Limpopo. Lt.kol. Moatshe Ngoepe, woordvoerder van die polisie, het gesê werkers van die plaas Plaaspoort het op ŉ menslike geraamte afgekom. Die geraamte het bruin Nike-tekkies, ŉ blou werkersbaadjie en twee paar broeke aangehad. Die plaas is 32 km suid van Louis Trichardt geleë. Volgens Ngoepe is geen ander inligting in dié stadium beskikbaar nie. ŉ Geregtelike doodsondersoek word gedoen. Mense met meer inligting word versoek om die polisie by 015 519 4300 te bel. Foto: SAPD